stanford-oval/wikipedia huggingface dataset:
Zheng Jie

| Zheng Jie |
| --- | --- |
 Zheng Jie Yhdysvaltain avoimissa 2010.
Henkilötiedot
Syntynyt: 5. heinäkuuta 1983 (ikä 41)
Kansalaisuus:   Kiina
Tennispelaaja
Pituus:  164 cm
Paino:  57 kg
Kätisyys:  oikea
Ammattilaisena:  2003–
Palkintorahat:  6 157 773 USD
Kaksinpeli
Paras sijoitus:  15. (18.5.2009)
Turnausvoittoja:  4
Voitot/tappiot:  384–266
Grand Slam -turnauksissa
Australian avoimet:  välierät (2010)
Ranskan avoimet:  4. kierros (2004)
Wimbledon:  välierät (2008)
Yhdysvaltain avoimet:  3. kierros (2008, 2009, 2012, 2013)
Nelinpeli
Paras sijoitus:  3. (10.7.2006)
Turnausvoittoja:  15
Voitot/tappiot:  437–213
Aiheesta muualla
ITF
WTA
| Mitalit> Maa:   Kiina.Naisten tennis. Olympialaiset  | Mitalit> Maa:   Kiina.Naisten tennis. Olympialaiset  | Mitalit> Maa:   Kiina.Naisten tennis. Olympialaiset  | Maa:   Kiina> Naisten tennis. |
| --- | --- | --- | --- |
|  Pronssia | Peking 2008 | nelinpeli |  |
| Aasian kisat  | Aasian kisat  | Aasian kisat  |  |
|  Kultaa | Doha 2006 | nelinpeli |  |
Zheng Jie (kiin. 郑洁; s. 5. heinäkuuta 1983) on kiinalainen tennispelaaja. Hän syntyi Chengdussa, Sichuanissa, ja aloitti ammattilaisuransa vuonna 2003.
Zheng on parhaimmillaan noussut nelinpelaajana maailman rankinglistan kolmanneksi. Hän on kuulunut naisten nelinpelin voittajapariin muun muassa Australian avoimissa ja Wimbledonissa (molemmat 2006).
Kaksinpelaajana Zheng on sijoittunut maailmanlistalla parhaimmillaan 15:nneksi (toukokuussa 2009). Hän on voittanut Nordea Nordic Light Openin ja Estoril Openin (molemmat 2006), Moorilla Hobart Internationalin (2005) sekä ASB Classicin (2012). Vuoden 2008 Wimbledonissa hän eteni välieriin pudottaen kolmannella kierroksella maailman ykköspelaajan Ana Ivanovićin luvuin 6–1, 6–4, neljännellä kierroksella 15:nneksi sijoitetun Ágnes Szávayn luvuin 6–3, 6–4, sekä puolivälierissä 18:nneksi sijoitetun Nicole Vaidišován lukemin 6–2, 5–7, 6–1. Välierässään hän hävisi Serena Williamsille eräluvuin 2–6, 6–7(5). Aiemmin Zheng oli päässyt Grand Slam -turnausten kaksinpeleissä neljännelle kierrokselle vain Ranskan avoimissa vuonna 2004. Australian avoimissa 2009 hän pääsi jälleen neljännelle kierrokselle mutta joutui loukkaantumisen vuoksi luovuttamaan ottelunsa Svetlana Kuznetsovaa vastaan jo ensimmäisessä erässä.
Zheng pelasi vuoden 2004 kesäolympialaisissa Ateenassa häviten ensimmäisellä kierroksella Ai Sugiyamalle. Pekingin olympialaisissa neljä vuotta myöhemmin kaksinpelissä Zheng putosi kolmannella kierroksella Dinara Safinaa vastaan, mutta nelinpelissä voitti pronssia parinsa Yan Zin kanssa. Lontoon olympialaisissa 2012 Zheng hävisi kaksinpelin ensimmäisellä kierroksella Nadja Petrovalle.
Aiheesta muualla

Zheng Jie WTA:n sivuilla (englanniksi)
Kuvia tai muita tiedostoja aiheesta Zheng Jie Wikimedia Commonsissa
Ympäristöneuvosto

Ympäristöneuvosto on Euroopan unionin neuvoston muodostama kokoonpano, joka vastaa unionin ympäristöpolitiikasta. Sen tehtävänä on edistää ympäristönsuojelua, luonnonvarojen harkittua käyttöä ja ihmisten terveyden suojelua sekä käsitellä kansainvälisiä ympäristökysymyksiä, erityisesti ilmastonmuutosta. Neuvosto koostuu EU-jäsenvaltioiden ympäristöasioista vastaavista ministereistä.
Toiminta

Ympäristöneuvosot kokoontuu tavallisesti neljä kertaa vuodessa. Neuvostossa kokoontuvat jäsenvaltioiden ympäristöasioista vastaavat ministerit keskustelemaan ja tekemään päätöksiä EU:n ympäristöpolitiikan suhteen. Euroopan komissiota istunnoissa edustavat ympäristökomissaari ja ilmastokomissaari.
Poltiikka

Ympäristöneuvoston keskeisenä tehtävänä on hyväksyä, yhdessä Euroopan parlamentin kanssa, lainsäädäntöä, joka suojaa ympäristöä ja edistää kestävää kehitystä. Tähän sisältyy toimenpiteitä luontotyyppien suojelun, ilman ja veden puhtauden ylläpitämisen, jätehuollon parantamisen, myrkyllisten kemikaalien käytön valvonnan sekä yritysten siirtymisen kestävään talouteen helpottamisen alalla.
Lisäksi ympäristöneuvosto varmistaa, että ympäristönäkökohtia otetaan huomioon EU:n muiden politiikkojen, kuten teollisuuden, maatalouden, liikenteen, energian ja palveluiden suunnittelussa ja toteutuksessa.
Kansainvälinen yhteistyö

Kansainvälisellä tasolla EU ja sen jäsenmaat pyrkivät varmistamaan, että kansainväliset ympäristö- ja ilmastosopimukset noudattavat EU:n asettamia ympäristönormeja. Ympäristöneuvosto valmistelee EU:n kantoja kansainvälisiä ympäristökonferensseja ja ilmastoneuvotteluja varten.
Niger olympialaisissa

Niger osallistui olympialaisiin ensimmäisen kerran Tokion 1964 kesäolympialaisissa. Sen urheilijat ovat toistaiseksi voittaneet kaksi olympiamitalia; pronssia Münchenin kesäolympialaisista 1972 ja hopeaa Rio de Janeiron kesäolympialaisista 2016. Talviolympialaisiin se ei ole osallistunut.
Mitalit lajeittain

| 0 | 1 | 2 | 3 | 4 | 5 |
| --- | --- | --- | --- | --- | --- |
| Laji | Kultaa | Hopeaa | Pronssia | Yhteensä | Sija |
|  Nyrkkeily | 0 | 0 | 1 | 1 | 69 |
|  Taekwondo | 0 | 1 | 0 | 1 | 30 |
| Yhteensä | 0 | 1 | 1 | 2 | 126 |
Lähteet:
Mitalit olympialaisittain

| 0 | 1 | 2 | 3 | 4 | 5 |
| --- | --- | --- | --- | --- | --- |
| Olympialaiset | Kultaa | Hopeaa | Pronssia | Yhteensä | Sija |
1964  1964 Tokio: 0
1968  1968 Mexico City: 0
| 1972  1972 München | 0 | 0 | 1 | 1 | 43 |
1984  1984 Los Angeles: 0
1988  1988 Soul: 0
1992  1992 Barcelona: 0
1996  1996 Atlanta: 0
2000  2000 Sydney: 0
2004  2004 Ateena: 0
2008  2008 Peking: 0
2012  2012 Lontoo: 0
| 2016  2016 Rio de Janeiro | 0 | 1 | 0 | 1 | 69 |
2020  2020 Tokio: 0
| Yhteensä | 0 | 1 | 1 | 2 | 126 |
Lähteet:
Olympiamitalistit

| Mitali | Nimi | Vuosi | Laji | Tapahtuma |
| --- | --- | --- | --- | --- |
| 3 Pronssia | Issaka Daborg | 1972  1972 München |  Nyrkkeily | Miesten 63,5 kg |
| 2 Hopeaa | Abdoulrazak Issoufou | 2016  2016 Rio de Janeiro |  Taekwondo | Miesten yli 80 kg |
Lähteet:
Zean teatteri

| Zean teatteri> Αρχαίο θέατρο Ζέας |
| --- | --- |
 Zean teatterin rauniot, taustalla vasemmalla Pireuksen arkeologinen museo.
Sijainti:  Pireus, Attika, Kreikka
Koordinaatit:  37°56′14″N, 23°38′41″E
Rakennustyyppi:  kreikkalainen teatteri
Valmistumisvuosi:  100-luku eaa.
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Zean teatteri (kreik. Αρχαίο θέατρο Ζέας) oli antiikin aikainen kreikkalainen teatteri Pireuksen kaupungissa Kreikassa. Se sijaitsi Pireuksen sotasataman Zean sataman länsipuolella, ja on saanut nimensä satamasta.
Zean teatterin rauniot.
Zean teatteri rakennettiin hellenistisellä kaudella noin vuonna 200–100 eaa. Se oli kaupungin toinen teatteri Munikhian kukkulan länsirinteessä sijainneen suuremman ja vanhemman teatterin ohella. Zean teatteri on näistä kahdesta paremmin säilynyt. Teatteri oli normaali puolikaaren muotoinen kreikkalainen teatterirakennus, jonka keskellä oli pyöreä orkhestra ja sen takana skene eli näyttämörakennus. Teatterirakennuksen mallina oli mitä ilmeisimmin käytetty Ateenassa sijainnutta Dionysoksen teatteria, ja sen ulkoasu ja mittasuhteet vastaavat esikuvaansa. Teatterin katsomo avautui kaakkoon päin. Katsomo oli jaettu diazoma-käytävällä ala- ja yläosaan. Alaosa oli jaettu puolestaan portailla 13 sektoriin ja yläosa 24 sektoriin. Teatterirakennus oli tehty Pireuksen niemen paikallisesta kivestä.
Nykyisin teatterin raunioiden vieressä sijaitsee Pireuksen arkeologinen museo.
Aiheesta muualla

Kuvia tai muita tiedostoja aiheesta Zean teatteri Wikimedia Commonsissa
Yitzhak Yosef

| Yitzhak Yosef |
| --- | --- |
 Yitzhak Yosef vuonna 2015.
Israelin päärabbi
 2013– Yhdessä David Laun kanssa 
Edeltäjä:  Shlomo Amar
Henkilötiedot
Syntynyt: 16. tammikuuta 1952 (ikä 72)  Jerusalem, Israel
Kansalaisuus:   israelilainen
Ammatti:  rabbi
Lapset:  5
Muut tiedot
Uskonto:  juutalaisuus
Lahko:  sefardijuutalainen
 Nimikirjoitus
Yitzhak Yosef (s. 16. tammikuuta 1952) on israelilainen rabbi, joka on vuodesta 2013 lähtien toiminut Israelin päärabbinaatin toisena johtavana rabbina.
Tausta ja yksityiselämä

Yosef syntyi Jerusalemissa vuonna 1952. Hänen isänsä, Ovadia Yosef, on myös toiminut aikaisemmin Israelin päärabbinaatin johtavana rabbina. 12-vuotiaana hän alkoi opiskella Porat Yosef -ješivassa.
Kun Yosefin isä kuoli, hän jätti testamentissaan lähes koko omaisuutensa pojalleen Moshelle sivuuttaen tämän 10 muuta sisarusta. Hän myös kirjoitti testamenttiinsa, ettei sitä tulisi kyseenalaistaa.
Yosef on naimisissa. Parilla on viisi lasta.
Rabbina

Yosef nimitettiin rabbiksi ja tuomariksi vuonna 1980. Hän oli jo 1970-luvun puolella perustanut isänsä kanssa Hazon Ovadia -kollelin, jossa hän toimi paitsi opettajana myös johtajana. Vuonna 1992 Yosef laajensi Hazon Ovadiania myös ješivaksi ja avasi sen sekä pojille että tytöille vahvistaakseen sefardijuutalaisten asemaa suhteessa aškenaseihin.
Rabbina > Päärabbinaatin johtavana rabbina

Yosef valittiin päärabbiksi yhdessä David Laun kanssa heinäkuussa 2013. Hän edustaa sefardijuutalaisia.
Elokuussa 2013 Yosef antoi julkilausuman, jonka mukaan vanhemmilla on uskonnollinen velvollisuus rokottaa lapsensa poliota vastaan.
Rabbina > Kritiikkiä ja kiistanalaisuuksia

Päärabbinaatin kaksi johtavaa rabbia lasketaan Israelissa valtion viranhaltijoiksi, ja valtio myös maksaa heidän palkkansa. Näin ollen rabbien oletetaan olevan poliittisesti sitoutumattomia, vaikkakin Yosef on usein ottanut kantaa jopa melko kipeisinkiin kysymyksiin.
Yosef on herättänyt myös kritiikkiä. Häntä on arvosteltu mm. juutalaisuuteen kääntyviä ja sekulaareja israelilaisia vastustavista lausunnoistaan. Yosef on sanonut myös, että Israelin puolustusvoimien sotilaiden tulee tappaa vihollinen kaikissa tilanteissa, myös mikäli tämä on jo nujerrettu, vaikka tämä on mm. kansainvälisen oikeuden vastaista.
Zealandia

Zealandian topografinen kartta
Zealandia on matala, suurimmaksi osaksi merenalainen alue lounaisella Tyynellämerellä. Siitä merenpinnan yläpuolella ovat Uusi-Seelanti, Uusi-Kaledonia ja muutama Tyynenmeren pikkusaari. Alueen koko on noin viisi miljoonaa neliökilometriä.
Zealandia alkoi erota Gondwanan supermantereen laidasta noin 100 miljoonaa vuotta sitten. Ohuutensa vuoksi se jäi kuitenkin merenpinnan alle. Zealandian luoteispuoli on osa Australian laattaa ja kaakkoispuoli Tyynenmeren laattaa. Zealandia alkoi kohota 20 miljoonaa vuotta sitten näiden laattojen törmäilyn vuoksi, mikä synnytti Uuden-Seelannin Eteläiset Alpit. Australian mantereen ja Zealandian erottaa 25 kilometriä leveä ja 3,6 kilometriä syvä Catosalmi, jonka pohja on merenpohjan maankuorta.
Zealandiaa on ehdotettu uudeksi mantereeksi. Sen asema mantereena riippuu vain siitä, ryhdytäänkö sitä kutsumaan mantereeksi. Nimitysehdotusta on perusteltu sillä, että Zealandialla on joitain mantereille tyypillisiä ominaisuuksia. Merenpohja erottaa sen muista mantereista. Se kohoaa noin kolme kilometriä korkeammalle kuin syvänmeren alueet. Sen maankuori on paksuudeltaan 10–30 kilometriä, mikä on enemmän kuin merenpohjan seitsemän kilometriä, joskin vähemmän kuin nykyisten mannerten 30–50 kilometriä. Sen maankuori myös koostuu mantereille tyypillisistä kivilajeista, kuten graniitista, dioriitista, andesiitista ja liuskekivistä. Myös sen eliöstö on omaleimaista.
Zealandian mahdollinen hyväksyminen mantereeksi tuskin vaikuttaisi alueen luonnonvarojen hallintaan.
Aiheesta muualla

Kuvia tai muita tiedostoja aiheesta Zealandia Wikimedia Commonsissa
Nikol Merizaj

Nikol Merizaj (s. 7. elokuuta 1998 Fier) on albanialainen uimari. Hän edusti Albaniaa vuoden 2016 kesäolympialaisissa 100 metrin vapaauinnissa ja vuoden 2020 kesäolympialaisissa 50 metrin vapaauinnissa.
Käännös suomeksi
Zeb Atlas

| Zeb Atlas> Henkilötiedot |
| --- | --- |
Syntynyt: 15. lokakuuta 1970 
Aiheesta muualla
www.zebatlas.com
IMDb
Zeb Atlas (s. 15. lokakuuta 1970, Portland, Oregon) on yhdysvaltalainen kehonrakentaja, softcore-esiintyjä, kuntosaliohjaaja ja pornonäyttelijä. Zeb Atlas on 193 cm pitkä ja painaa 110 kiloa, hänen rintansa ympäryysmitta on 146 cm ja hauiksen 52 cm. Hänen peniksensä on 18 cm.
Filmografiaa

| 0 | 1 | 2 | 3 |
| --- | --- | --- | --- |
|   |  Body Solo (2002, Body Image Productions)  Zeb Atlas Signature Series (2003, Body Image Productions)  Zeb Atlas Unzipped (2003, MuscleHunks)  The Caretaker (2004, MuscleGods)  Bodybuilders' Jam X (2005, JimmyZ Productions)  The Many Faces of Zeb (2005, HW Studios)  Viva The Desert N' Las Vegas (2005, HW Studios)  The Farm Hand (2005, HW Studios)  Adventures In South Florida (2005, HW Studios)  A God In Paradise (2006, Zeb Atlas Productions)  The Hitchhiker (2007, MuscleGods)  Mark Meets Zeb: The Texas Two Step (2007, Zeb Atlas Productions, with Mark Dalton) |   |  Friends With Benefits (2007 Zeb Atlas Productions, with Devon Michaels and Johnny Castle)  Zeb's Vegas Adventure (2007, Zeb Atlas Productions, with Aaron-Mark & Giovanni Volta)  Bodybuilders' Jam 23 (JimmyZ Productions)  Ocotillo (2008, ManifestMen)  Zeb Atlas Serviced (2008, Jake Cruise Media)  Best Men Part 1 - The Bachelor Party (2008, Falcon Entertainment)  Best Men Part 2 - The Wedding Party (2008, Falcon Entertainment)  Interviewing Muscle (2009, Zeb Atlas Productions, with Giovanni Volta)  Berlin Erotic Encounters (2009, Zeb Atlas Productions)  Sensual Training with Coach (2009, Zeb Atlas Productions, with Hugo) |
Möläkkä

| Möläkkä |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  61°10′40″N, 25°12′25″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Teuronjoen valuma-alue (35.83)
Laskuoja:  oja Sotamiehensuolle ? 
Järvinumero:  35.836.1.007
Mittaustietoja
Pinnankorkeus:  160,7 m  
Rantaviiva:  0,314 km  
Pinta-ala:  0,741 ha  
 fiMöläkkä 
Möläkkä  on Kanta-Hämeessä Hämeenlinnassa Raittinsaaren kylän lähellä sijaitseva lampi. Järvi kuuluu Evon retkeilyalueeseen .
Maantietoa

Lammen pinta-ala on 0,7 hehtaaria ja se on 100 metriä pitkä ja 100 metriä leveä. Se sijaitsee Tullinkankaalla Selkjärven itäpuolella. Sen rantaviivan pituus on 300 metriä ja sen rannat ovat soistunutta metsää. Lampi on autio ja sen pohjoispuolelta kulkee yhdystie 14112.
Vesistösuhteet

Lampi kuuluu Kokemäenjoen vesistössä Vanajan reitin valuma-alueella Teuronjoen valuma-alueeseen. Se jaetaan vielä Mustajoen valuma-alueeseen, johon lampi kuuluu. Lammen vedenpinnan korkeus on 160,7 metriä mpy. Suolle on kaivettu muutama oja, joista kolme on johdettu lampeen. Yksi ojista toimii laskuojana, joka virtaa aluksi itään ja yhtyy pian Arranjokeen, joka päättyy lopulta Pääjärveen.
Neutraali alue

Neutraali alue, neutraali vyöhyke tai puolueeton vyöhyke on rajattu alue, joka rajoittuu ainakin yhteen valtion, joka on suostunut perustamaan neutraalin alueen rajoilleen. Tällaisia alueita ovat muun muassa:
Moresnet, Belgian ja Preussin välinen yhteishallintoalue vuosina 1816–1919
Saudi-Arabian ja Irakin välinen neutraali alue vuosina 1922–1991
Saudi-Arabian ja Kuwaitin välinen neutraali alue vuosina 1922–1970
Etelämantereen puolueettomuus taattu Antarktiksen sopimuksella vuodesta 1961
World Marathon Challenge

Vuoden 2016 Etelämantereen maratonin maali.
World Marathon Challenge on seitsemän päivää kestävä maratonjuoksukilpailujen sarja. Siinä juostaan yksi maraton kussakin maanosassa viikon aikana, eli yhteensä seitsemän maratonia.
Ensimmäinen World Marathon Challenge järjestettiin tammikuussa 2015. Sarjaan kuului juoksut Etelämantereella, Chilessä, Yhdysvalloissa, Espanjassa, Marokossa, Dubaissa ja Australiassa. Osallistujia oli yhteensä kaksitoista, joista yksi oli suomalainen Marianna Zaikova. Hän oli kisan ainoa nainen, ja hänestä tuli maailman ensimmäinen nainen, joka on juossut kyseiset matkat alle viikossa.
Lentomatkojen pituus viikon aikana oli noin 38 000 kilometriä. Ensimmäisen World Marathon Challengen voittaja oli hongkongilainen triathlonisti David Gething. Vuoden 2016 maratonit juostiin tammikuussa, jolloin miesten sarjan voitti yhdysvaltalainen Daniel Cartica ja naisten sarjan yhdysvaltalainen Becca Pizzi.
Aiheesta muualla

Virallinen sivusto
Uutinen Boston Globe -sanomalehdessä tammikuu 2016.
World Monuments Fund

World Monuments Fund (WMF) on yksityinen yleishyödyllinen yhteisö, jonka tarkoituksena on historiallisen arkkitehtuurin ja kulttuuriperinnön säilyttäminen. Se perustettiin 1965, ja sen nimi oli alkujaan International Fund for Monuments.
WMF:n toimintaan kuuluu viisi keskeistä ohjelmaa. Järjestön tavoitteina ovat yleisen tietouden lisääminen kulttuuriperinnön suojelemisen tärkeydestä, käsityöläisten ja asiantuntijoiden kouluttaminen, arkkitehtonisten merkkiteosten ja kulttuuriperinnön suojeleminen antamalla taloudellista avustusta ja asiantuntija-apua, yhteisöjen auttaminen rakentamaan tarvittavaa infrastruktuuria kohteiden tulevan suojelun helpottamiseksi ja vastata nopeasti suurten onnettomuuksien aiheuttamaan tuhoon.
WMF julkaisee kahden vuoden välein World Monuments Watch -listan, johon se kirjaa rakennuksia ja merkittäviä kulttuurimaisemia, jotka vaativat järjestön mukaan nopeaa huolenpitoa. WMF on julkaissut listaa vuodesta 1996, jonka jälkeen järjestö on kerännyt 50 miljoonaa dollaria vuoteen 2009 mennessä uhanalaisille kulttuurikohteille. Vuoden 2010 listassa on 93 kohdetta 47 valtiosta.
Hadrian Award -palkinto on WMF:n jakama huomionosoitus johtajalle, joka on toiminnallaan edistänyt taiteen ja arkkitehtuurin ymmärtämistä, kunnioitusta ja suojelua. Palkinto annetaan vuosittain varainkeräystilaisuudessa New Yorkissa. Sitä on jaettu vuodesta 1988.
Aiheesta muualla

Järjestön kotisivut (englanniksi)
Nikolai Kruglov

Nikolai Kruglov voi olla:
Nikolai Kruglov (s. 1950), neuvostoliittolainen ampumahiihtäjä
Nikolai Kruglov (s. 1981), venäläinen ampumahiihtäjä, edellisen poika
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nikolai Kruglov”, voi hakea sivunnimihaulla, laajalla sivunnimihaulla tai tekstihaulla.
Nikolai Krjukov

Nikolai Krjukov tai Nikolai Krjukoff -nimisiä henkilöitä ovat:
Nikolai Krjukov, venäläinen pikaluistelija
Nikolai Krjukov, venäläinen telinevoimistelija ja olympiavoittaja
Nikolai Krjukov, neuvostoliittolainen näyttelijä
Nikolai Krjukov, venäläinen säveltäjä
Nikolai Krjukoff, suomalainen koripalloilija ja koripallovaikuttaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nikolai Kryukov”, voi hakea sivunnimihaulla, laajalla sivunnimihaulla tai tekstihaulla.
Zeal and Ardor

| Zeal and Ardor |
| --- | --- |

Tiedot
Toiminnassa:  2014–
Tyylilaji:  black metal, negrospirituaali, blues, gospel, kokeellinen rock
Jäsenet:  Manuel Gagneux   Denis Wagner   Marc Obrist   Tiziano Volante   Mia Rafaela Dieu   Marco von Allmen  
Levy-yhtiö:  MVKA, Radicalis
Aiheesta muualla
Kotisivut
Infobox OKNimi-testi OK: 
Zeal and Ardor on yhdysvaltalainen avantgardemetallin musiikkiprojekti, jonka perusti ja jota johtaa sveitsiläis-yhdysvaltalainen Manuel Gagneux. Yhtyeelle tyypillistä on black metalin, negrospirituaalien, bluesin ja gospelin yhdisteleminen. Yhtye sai alkunsa Gagneuxin kysyttyä 4chan-verkkosivuston foorumilla musiikin tyylilajeista joita voisi yhdistää toisiinsa, tavoitteenaan säveltää kappale puolessa tunnissa kahden anonyymin käyttäjän valintojen perusteella. Ensimmäinen käyttäjä kommentoi viestiketjuun ”nigger music” ja toinen ”black metal”, mikä vaikutti ratkaisevasti projektin tyylisuunnan syntyyn.
Yhtyeen esikoisalbumi Devil Is Fine julkaistiin 15. huhtikuuta 2016, minkä jälkeen yhtye laajeni esiintyväksi kokoonpanoksi. Toinen studioalbumi, Stranger Fruit julkaistiin 8. kesäkuuta 2018.
Yhtye on esiintynyt Suomessa Joensuun Ilosaarirockissa vuonna 2018, Oulun North Of Hell -festivaaleilla vuonna 2022 ja Helsingin Tuska-festivaaleilla vuonna 2024.
Diskografia

Zeal and Ardor (2014)
Devil Is Fine (2016)
Stranger Fruit (2018)
Zeal and Ardor (2022)
Greif (2024)
"Devil Is Fine" (2016)
"Come On Down" (2017)
"Gravedigger's Chant (2018)
"Waste" (2018)
"Built On Ashes" (2018)
"You Ain't Coming Back" (2018)
"I Can't Breathe" (2020)
"Vigil" (2020)
"Tuskegee" (2020)
"Trust No One" (2020)
"Wake of a Nation" (2020)
"Run" (2021)
"Erase" (2021)
"Bow" (2021)
"Götterdämmerung" (2021)
"Golden Liar" (2021)
"Church Burns" (2022)
"Firewake" (2022)
"To My Ilk" (2024)
"Clawing Out" (2024)
"Fend You Off" (2024)
"Hide in Shade" (2024)
Zeal and Ardor (albumi)

| Zeal and Ardor Zeal and Ardor |
| --- | --- | --- |

Studioalbumin tiedot
 Julkaistu: 11. helmikuuta 2022
 Kesto: 44.03
 Levy-yhtiö: MVKA
Zeal and Ardorin muut julkaisut
| Stranger Fruit 2018 | Zeal and Ardor 2022 | Greif 2024 |
Zeal and Ardor on Zeal and Ardorin kolmas studioalbumi, joka julkaistiin 11. helmikuuta 2022.
Kappaleet

Zeal & Ardor – 1.58
Run – 3.16
Death to the Holy – 3.07
Emersion – 3.34
Golden Liar – 3.43
Erase – 4.01
Bow – 2.13
Feed the Machine – 2.39
I Caught You – 4.07
Church Burns – 3.03
Götterdämmerung – 3.03
Hold Your Head Low – 4.43
J-M-B – 1.54
A-H-I-L – 2.36
Arvostelut

Imperiumi: 8+/10
Soundi:
Nokian Jalkineet

| Nokian jalkineet |
| --- | --- |

Tuotetyyppi:  kumijalkineet
Omistaja:  Berner
Alkuperämaa:   Suomi
Perustettu:  1967
Kotisivu:  nokianjalkineet.fi
Infobox OKVirheellinen NIMI-arvo: 
Nokian Jalkineiden Kontio-saappaat.
Nokian Jalkineiden Hai-kumisaappaat.
Nokian Jalkineet on Bernerin kumijalkinebrändi. Yhtiön liiketoiminta ja tuotemerkit myytiin vuonna 2005 perheyritys Berner Oy:lle, joka jatkaa kumijalkineiden myyntiä ja markkinointia entisillä Nokian Jalkineiden tuotemerkeillä, mutta valmistuttaa ne ulkomailla, lähinnä Slovakian ja Serbian jättitehtailla.
Nokian Jalkineiden juuret olivat vuonna 1898 perustetussa Suomen Gummitehdas Oy:ssä (vuodesta 1959 Suomen Kumitehdas Oy), joka vuonna 1967 sulautettiin silloisen Nokia Osakeyhtiön ja Suomen Kaapelitehdas Oy:n kanssa Nokia Oy:ksi. Gummitehdas omisti enemmistön sekä Nokiasta että Kaapelitehtaasta, mutta silloisen lainsäädännön johdosta paperiteollisuutta harjoittanut Nokia oli sulautumisessa vastaanottava yhtiö ja antoi syntyneelle uudelle yhtiölle nimen. Nokia Oy jatkoi kumijalkineiden valmistusta yhtenä toimialanaan. Vuonna 1990 Nokia yhtiöitti kumijalkineiden valmistuksen omaksi yhtiöksi, Nokian Jalkineet Oy:ksi. Tämä yhtiö keskittyi 1990-luvulta alkaen kumisaappaiden valmistukseen. Tunnettuja Nokian Jalkineiden kumisaappaita ovat muun muassa Kontio- ja Hai-saappaat.
Aiheesta muualla

Nokian Jalkineiden kotisivut
Nokian Metallirakenne

| Nokian Metallirakenne |
| --- | --- |

Tunnuslause:  Ammattitaito silkkaa terästä
Yritysmuoto:  osakeyhtiö
Perustettu:  1972
Toimitusjohtaja:  Sauli Dickman
Kotipaikka:  Nokia, Suomi
Toiminta-alue:  Suomi ja ulkomaat
Toimiala:  räätälöidyt kontti- ja laitesuojaratkaisut sekä teräs- ja alumiinirakenteet
Liikevaihto:  10,1M € (2023) 
Liikevoitto:  0,77M € (2023) 
Henkilöstö:  35 (2024) 
Kotisivu:  nokianmetallirakenne.fi
Infobox OKVirheellinen NIMI-arvo: 
Nokian Metallirakenne Oy on suomalainen teollisuusyritys, joka erikoistuu asiakkaalle räätälöityjen kontti- sekä laitesuojaratkaisuiden toimittamiseen, jonka lisäksi se valmistaa teräs- ja alumiinirakenteita monenlaisiin tarpeisiin. Yritys on perustettu Nokialla, Pirkanmaalla vuonna 1972 Seppo Dickmanin ja Unto Rautasen toimesta. Yrityksen toimitilat ovat edelleen Nokialla, Kankaantaan teollisuusalueella.
Nokian Metallirakenne toimittaa palveluitaan muun muassa Suomen Puolustusvoimille. Yksi yrityksen ylpeydenaiheista on palveluiden tuottaminen Ukrainaan sodan aikana. Yrityksen toimeenkuvaan kuuluukin myös tuotekehitys- ja koulutustehtävät sekä kaluston huoltotoimet niin Suomessa kuin ulkomailla.